Krag bly aan vir staatsrede | Maroela Media
Krag bly aan vir staatsrede
Eskom het Donderdagaand aangekondig dat pres. Jacob Zuma se staatsrede nie deur beurtkrag onderbreek sal word nie.
“Eskom en die Stad Kaapstad het saamgewerk om te verseker dat die parlementêre-buurt ononderbroke kragtoevoer sal hê tydens pres. Jacob Zuma se staatsrede,” het die kragvoorsiener gesê.
“Eskom se beplande instandhouding by kragstasies is onderweg en sal tot Mei voortgaan. Die instandhouding sluit onder meer die vervang van parte, die diens van toerusting en inspeksie van fasiliteite by die al die kragstasies in.”
Eskom het gesê die kragnetwerk sal na verwagting vir die res van die week en die oorblywende deel van die somer onder druk bly. Eskom het ŉ beroep gedoen op alle Suid-Afrikaners om hul samewerking te gee en elektrisiteit spaarsamig te gebruik.
Polisie se 10111-nommer buite werking
Staatsrede: Selfoonsein glo geblok
Ek betaal vir elektrisiteit, hoekom moet ek dit spaarsamig gebruik??